section_heading: Latvija
paragraph_text: mini|320x320px|Dio [[Baltički put|Baltičkoga puta, fotografija iz Latvije.]] Situacija u Latviji bila je vrlo slična kao i u Estoniji, a liberalizacija političke represije u Sovjetskome Savezu dovela je do jačanja trećega latvijskog narodnog preporoda, koji je svoj vrhunac doživio, također, sredinom 1988. godine. Kao i u Estoniji, situacija je prvotno ekskalirala oko ekoloških pitanja, ali već 1986. godine, kada su planovi sovjetske vlade da izgradi još jednu hidroelektranu na najvećoj latvijskoj rijeci Zapadnoj Dvini, te podzemnu željeznicu u Rigi, postali javno poznati. Kako bi oba projekta imala katastrofalne posljedice za okoliš, mediji su pozvali narod na pobunu, što je rezultiralo osnivanjem Kluba za zaštitu okoliša u veljači 1987. godine. Klub će ubrzo prerasti u jedan od najutjecajnijih pokreta na podrčju Latvije, te u glavnog proponenta latvijske neovisnosti.